**GALA TINERETULUI DIN ROMÂNIA 2021**

Ministerul Tineretului și Sportului organizează, în data de 20 noiembrie 2021, la Centrul Multifuncțional Educativ pentru Tineret "Jean Constantin" din Municipiul Constanța, Gala Tineretului din România.

Fiind unul dintre cele mai importante evenimente de tineret, prin care sunt evidențiate și recunoscute rezultatele importante ale celor implicați în proiectele și inițiativele cu și pentru tineri de la nivel național, Gala Tineretului din România este găzduită anual de către orașul desemnat ”Capitala Tineretului din România” și reunește actori sociali, ai vieții culturale, economice, educaționale și din domeniul sănătății.

Anul acesta vom fi ***”Mai puternici, împreună!”***.

În cadrul evenimentului festiv din acest an vor fi premiate proiectele dedicate tineretului și implementate de către organizații neguvernamentale de și pentru tineret, instituții publice, grupuri informale, în perioada octombrie 2019 – octombrie 2021, care se încadrează în următoarele secțiuni:

* Antreprenoriat, muncă și angajabilitate
* Cultură
* Implicare civică, voluntariat, mediu
* Incluziune socială
* Învățare non-formală
* Sănătate
* Sport

Vor fi acordate și două premii speciale, pentru următoarele categorii:

* Junior ONG - cel mai bun proiect derulat de o organizație neguvernamentală, înființată în ultimii doi ani
* Premiu de popularitate - proiectului care va obține cele mai multe voturi în perioada 12 – 15 noiembrie 2021.

Activitatea de tineret și studențească desfășurată de către direcțiile județene pentru sport și tineret, respectiv Direcția pentru Sport și Tineret a Municipiului București, casele de cultură ale studenților și Complexul Cultural Sportiv Studențesc Tei nu va fi, de asemenea, trecută cu vederea și va fi recompensată în cadrul unor secțiuni specifice:

* Cel mai bun proiect de tineret derulat de către un Centru de tineret din cadrul

Direcției Județeane pentru Sport și Tineret

* Cel mai bun proiect de tineret derulat de către Direcția Județeană pentru Sport și Tineret/ Direcția pentru Sport și Tineret a Municipiului București
* Cel mai bun proiect studențesc derulat de către Casa de Cultură a Studenților respectiv Complexul Cultural Sportiv Studențesc Tei

Candidaturile depuse, în perioada **07 octombrie 2021 – 01 noiembrie 2021**, vor fi evaluate și punctate de către un juriu specializat, pe baza criteriilor de jurizare prevăzute în Regulamentul Galei Tineretului.

Juriul este format din reprezentanți ai structurilor guvernamentale și neguvernamentale, cu expertiză în domeniile pentru care se acordă premiile.

Detaliile legate de înscrierea proiectelor în competiție pot fi consultate pe site-urile [www.galatineretului.ro](http://www.galatineretului.ro), [www.mts.ro](http://www.mts.ro) și pagina de Facebook <https://www.facebook.com/galatineret>

**Link** Formular înscriere ONG, instituții publice, grupuri informale, companii/ Formular înscriere DJST, DSTMB, CCS, CCSS Tei

<https://www.galatineretului.ro/inscriere/>

**Link Regulament GalaTineretului 2021- ONG, instituții publice, grupuri informale, companii**

<https://www.galatineretului.ro/regulament-ong-institutii-publice-etc-2021/>

**Link  Regulament Gala Tineretetului 2021 - DJST, DSTMB, CCS, CCSS Tei**

<https://www.galatineretului.ro/regulament-djst-dstmb-ccs-ccss-tei-2021/>